JohanHeinsen/ENO huggingface dataset:
Viborger Samler, 1848-02-01
Anden Afdeling af Udstilling af danske Prospecter i Cosmorama forevises som sædvanlig i Hr. Gjæstgiver Preislers Locale, Tirsdagen den 1ste, Onsdagen den 2den og Torsdagen den 3die Februar næstkommende, fra Kl. 6 til 9 Aften. De opstillede Prospecter ere følgende: Herlufsholm, Hanstholm Fyr, Viborg Kryptkirke, Bovberg, Skagens Fyr, Hald ved Viborg, Prospect af Thisted, og Themse Tunnel 1846. Prisen, som sædvanlig 1 Mk. pro persona, Børn og Tienestefolk det Halve.
Viborger Samler, 1848-02-01
Da jeg paa Grund af det mindre Besøg maae antage, at dette nationale Kunstværk neppe her er i det ærede Publicums Smag, saa forevises Cosmoramaet for sidste Gang næstkommende Fredag den 4de, Løverdag den 5te og Søndag den 6te Febr. til sædvanlig Tid med tredie og sidste Forandring. p. t. Viborg, den 30te Januar 1848. Ærbødigst R. H. Kruse, Naturmaler. Silhouet=Portrætter. Herpaa modtages Bestillinger i mit Logie, ligesom forhen, til næstkommende Søndag Aften den 6te Februar. A. H. Kruse.
Viborger Samler, 1848-02-01
Placat. Efter Vedkommendes Begjering bliver Fredagen den førstkommende 4de Februar, Formiddag Kl. 9 og følgende Dag, foretaget Auction i Vindumovergaards Skov over endeel paa Roden staaende Ege- og Bøgetræer, tildeels tjenlige til Gavningsbrug. Auctionen begynder ved Damhuset. Middelsom og Sønderlyng Herredscontoir. Viborg, den 25de Januar 1848. F. Eberlin.
Viborger Samler, 1848-02-01
Kornauction. Tirsdagen den 8de Februar 1848, Kl. 11 Formiddag, bliver der paa Viborg Raadhuus afholdt offentlig Auction over det Viborg Cathedralskole tilkommende Vederlag i Korn in natura for Kongetienden af Afgrøden 1847 af Wolling, Brøndum, Oddense, Durup, Junget, Vile, Harre, Aasted, Sæbye, Selde, Høislev, Nautrup, Thiele, Borrits og Mønsted Sogne, tilsammen circa 193 Tdr. Rug, 285 Tdr. Byg og 286 Tdr. Havre. Conditionerne erfares ved Auctionen. Viborg Cathedralskoles Forstanderskab, den 15de Januar 1848. Chr. Koefoed. J. Hagemann. M. N. Ursin. F. C. Olsen. Dette Blads udenlandske Artikel redig, af Adjunct Reis, den indenlandske af H. Wissing, og udgives 4 Gange ugentlig fra Sidstes Officin. Som Tillæg meddeler Bladet Landsoverrettens Domme.
Viborger Samler, 1848-02-03
Tidende. Af do. Forsendes med Brevposten i Danmark og Hertugdømmerne. Torsdagen den 3. Februar 1818. Nr. 20. 76 Aarg.
Viborger Samler, 1848-02-03
Udenlandske Eterretninger. Storbritannien og Jrland. London, den 27de Jan. Over Ostende). - Banken har nedsat sin Disconto til 4 pCt., efterat Husene Gurney & Comp. og Alexander & Comp. have erklæret, at de kun kunne forrente de hos dem deponerede Summer med 3 pCt.
Viborger Samler, 1848-02-03
De sidste Efterretninger fra Ostindien skildre Sagernes commercielle Tilstand i Calcutta mindre ugunstig, end man i Begyndelsen antog.
Viborger Samler, 1848-02-03
Frankerig. Paris, den 26de Jan. Regjeringen, har erholdt telegraphiske Depescher fra Neapel af nyere Datum end 18de Jan.; men det synes, at Regjeringen ikke vil offentliggjøre dem. Kun melder det nyeste Numer, af Journ. des Deb., at et af de største Krigsdampskibe skal afgaae til Neapel. Adressedebatten er bleven levende. Thiers har søgt at udvikle i en Tale, at Ministeriet skuffer Landet og Kamrene hvad angaaer Landets Forfatning. Ministrene Du chatel og Dumon have gjendrevet Thiers, og søgt at overbevise Kammeret om at Thiers's Skildringer laborerede af Overdrivelse; endog Emille de Girardin var af samme Mening. Jngen Afstemning havde endnu fundet Sted.
Viborger Samler, 1848-02-03
Paris, den 28de Jan. Et nyt Ministerium kan ventes. J Morges holdt i Tuilleriernes Gaard de Herrer Moles, Mactalivets (skal vel være Montallivets, Billauts og Passys Vogne fra Kl. 11 indtil Kl. 11, i hvilken Tid de fornævnte Herrer vare stedede til særegne Audiencer hos Kongen. Almindelig tales der om Ministeriets Opløsning, og der væddes store Summer om at Ministeriet Guizot ikke holder sig indtil 1ste Marts. Gen. Lamoriciere har havt en lang Samtale med Kongen. Et Morgenblad paastaaer, at Cabinetsraadet har arbeidet paa Jndsættelsen af et Regentskab. - Abdel Kader ventes til Paris, hvorfra han formodentlig vil blive sendt til Bourges eller Tours for at boe der med sin store Familie.
Viborger Samler, 1848-02-03
Jtalien. Nyere Efterretninger fra Neapel af 17de og 18de Jan, melde, at hverken Skibe eller Reisende komme fra Sicilien; Alt hvad Regjeringen erholder at vide, ved Hjælp af Telegrapherne og de imellem Neapel og Palermo seillende Dampskibe, holdes saa hemmeligt som muligt og Gemytterne ere i en ubeskrivelig Spænding. De kongelige Tropper ere landede ved Termin paa Sicilien; et Dampskib er afsendt med Levnetsmidler til Tropperne, der Jntet have at spise. J de to første Dage erholdt hver Mand en Tvebak og et Glas Vand. Oprettelsen af en provisorisk Regjering og Overgivelsen af alle Forter i Palermo stadfæstes. Efter Journ. des Deb., der meddeler Efterretninger af 18de Jan. fra Neapel, skulle Tropperne være landede uden Modstand ved Palermo og have besat Forterne ved Søkysten. Den commanderende General Desauget skal derefter have begivet sig uden om Staden til det kgl. Slot, hvor Hertugen af Mayo og General Vial opholde sig. Tre Comiteer lede Opstanden; Jnsurgenterne fordre Gjen indførelsen af Constitutionen fra Aaret 1812 og Pressefrihed. Disse Fordringer har man ikke villet indrømme; men man har heller ikke villet skride til det yderste Middel. Kongens Broder, Greven af Aquila, (den nominelle Chef over de landede Tropper) er den 17de vendt tilbage, til Hovedstaden Neapel. Om Resultalet af Kongens Samtale med sin Broder vides Jntet.
Viborger Samler, 1848-02-03
J Regjeringens officielle Tidende i Neapel hedder det kun, at en insurrectionel Bevægelser er udbrudt i Palermo at Tropper ere afsendte for at undertrykke denne, endskjøndt de i Sicilien staaende Tropper vilde have været tilstrækkelige dertil, og at de afsendte Tropper ere lykkeligen landede. Om Opstanden i Palermo og Bevægelserne paa Siciliens Østkyst meldes fra Genua under 21de Jan., at Termini, hvor de neapolitanske Tropper ere landede, ligger kun omtrent 20 italienske Miglier fra Palermo. Efter Breve fra Messina af 15de Jan, var Frygten stor, og samtlige fremmede Consuler havde forenet sig om at anmode Pladscommandanten om Beskyttelse for de Fremmedes Personer og Eiendomme i Tilfælde af et Udbrud af Uroligheder. Commandanten over Fortet har nemlig erklæret, at han ved det første Tegn paa en Bevægelse vil proclamere Staden i Krigstilstand. Den 15de Jan, havde man allerede erholdt Underretning om Opstanden i Palermo, og samme Dag var det endnu roligt i Messina. Man tør heraf uddrage den Slutning, at saafremt Opstanden i Palermo ikke krones med et for Jnsurrectionen, fordeelagtigt Udfald, vil Østsiden af denne Øe forholde sig passiv. Den 12te Jan. var der et temmelig stærkt Jordskjælv i Catanen, der dog ikke anrettede stor Skade. Jtalienske Journaler tilføie om Opstanden i Palermo Følgende: Citadellet ved Havet angrebes af de rasende Montanari, (Bjergboere.) En Escadron Dragoner blev nedsablet af de forbittrede Jnsurgenter. En stor Hob af disse var samlet i en af Hovedgaderne, da Dragonerne rykkede frem. De modtoges af Massen med Raabene: Jtalien leve, Kong Ferdinand den Anden leve! Dragonerne leve!" Rytterne besvarede disse Raab med en Salve af deres Karabiner og med Sabelhug. Denne Adfærd bragte Forbittrelsen til det høieste; Rytterne reves ned af Hestene, og myrdedes; paa de Flygtende fyredes endog af Fruentimmer fra Vinduerne, hvorfra Marmorplader, Borde, Stole m. m. udkastedes. J den af den provisoriske Regjering udstedede Proclamation hedder det, at Øiemedet for Revolten var at erholde hensigtsmæssige Reformer og Indretninger. - Agtelse for Borgernes Eiendom ind skærpedes; Tyveri skulde straffes som Høiforræderi. Jnsurgenterne i Palermo skulle have havt 4 nye Kanoner. Den provisoriske Regjering i Palermo bestaaer af DonRuggiero Settime, Minister for det udenlandske Departement under Constitutionen 1812, Fyrsten Villafjorita; - Advocaten Maroco og Grev Pietro Aceto. Hovedmændene for Jnsurrectionen skulle have svoret, at denne Opstand skulde være den sidste i Sicilien. Om Kongen af Neapel fortælles der, at han skal have erklæret, at han ikke vilde give efter, saalænge der endnu fandtes Kanonerere i Castellet S. Elmo. Han skal ikke befinde sig vel.
Viborger Samler, 1848-02-03
Journ. des Deb. melder fra Palermo (den 14de Jan.) "Stormklokkerne tone, Geværerne kalde, Kanonerne tordne. Folket angriber de befæstede Poster med Tirailleur-Jld; Tropperne svare og hævde indtil nu deres Stillinger. Gaderne bestryges af Kardesker; Fæstningens Mørsere slynge Bomber ind i Staden." - Palermo den 16de. Vi forlade i dette Øieblik Staden for at gaae ombord paa et americansk Dampskib, som den franske Consul har leiet for at bringe sine Folk i Sikkerhed. Staden er beskudt i 48 Timer. Der er tilstaaet de fremmede Consuler Stilstand for at indskibe de herværende Udlændinger. Man siger, at Bombardementet skal fornyes i Aften. Allerede igaar Aftes ere 8, med Tropper ladede, Dampskibe fra Neapel løbne ind i Havnen!" Nouv. de Mars, skriver, at den provisoriske Regjering bestaaer af de meest anseete og indflydelsesrige Mænd. Jnsurgenterne have besat Portene og opplantet Batterier.
Viborger Samler, 1848-02-03
Det er afgjort at Stadens Garnison, der udgjør 8000 Mr. og de landede Tropper, hvis Styrke anslaaes til 5000 Mr., ere utilstrækkelige til at undertrykke Opstanden.
Viborger Samler, 1848-02-03
Efter en Efterretning fra Piemont skal Kongens Broder, Greven af Aquilla, have erklæret, at det var umuligt med Magt at blive Herre over Staden.
Viborger Samler, 1848-02-03
Endelig meldes fra Genua under 22de Jan., at Dampskibet Ville de Marseille har den 21de overbragt følgende Skipperefterretning fra Neapel: "Opstanden. skal nu være udbrudt i hele Sicilien, i Messina ere Jnsurgenterne i Besiddelse af Fortet Gonzaga, til samme Tid er udbrudt en Opstand i Catanea.
Viborger Samler, 1848-02-03
J Palermo skulle Præsterne og mange Damer have sluttet sig til Jnsurgenterne, navnligen udhæves en vis Meloros Hustru, der havde stillet sig i Spidsen for en Bande af 500 Md., opflammet deres Kamplyst og udviist stort Mod. Med Levnetsmidler var Staden godt forsynet. Lega Italiana tilføier, at Englænderne i Palermo uddele Flinter og sælge dem for Spotpriis.
Viborger Samler, 1848-02-03
Keiserdømmet Rusland. St. Petersborg den 20de Jan. Fra Caucasus ere indløbne flere Efterretninger om nogle af de russiske Tropper foretagne Operationer, der imidlertid neppe høre til de vigtigere. Fra Tiflis meldes under 31te Decbr., at Scham, der meente, at den indbrydende Vinter vilde lægge Hindringer i Veien for de russiske Troppers Sammentrækning i MellemDaghestan, førte i Novbr. Maaned en stærk Colonne imod Zudachar og flere Puncter i det kasymukiske Chanat. Beboerne i Zudachar forsvarede med Tapperhed deres Auls, gjorde derefter et Udfald og sloge Myriderne paa Flugten.
Viborger Samler, 1848-02-03
Ved Efterretningen herom samlede Generallieutenant Fyrst Argutinsky Dolgrekin, to Colonner, den ene bestaaende af 3, den anden af 6 Batailloner Fodfolk, 12 Stykker, Skyts, 1 Division Dragoner og endeel Milits. Jkke ændsende Vanskeligheden ved et Vinterfelttog i Bjerg egnene, rykkede vore Tropper frem imod flere, at Bjergboerne befæstede, Landsbyer, dreve dem ud af deres Stilling, og vendte, efter at have gjenoprettet Roligheden i disse Egne, tilbage til deres Vinterqvarterer.
Viborger Samler, 1848-02-03
Omtrent til samme Tid foretog Generallieutenant Freitaget Tog paa den nordlige Skraaning af Bjergstrækningen, i den Hensigt at foranstalte Gjennemhugster i Skovene ved Tschetna, i Overeensstemmelse med den i de senere Aar fulgte Plan, hvis Udførelse allerede har stiftet væsentlig Nytte. Med et Corps af 9 Batailloner Fodfolk, 450 Kosakker og 16 Kanoner indtog han en Stilling ved Floden Gota. Jmellem den 11te og 22de Decbr. udsendtes dagligen flere Colonner for at bane en Marsch vel igjennem Skovene. Den 18de Decbr. stormede Gen. Freitag en Flække, der tilhørte en af Bjergboernes Høy dinger. Fjendens Tab var betydeligt, vi mistede 1 Officier og 18 Menige, 8 Officierer og 148 Menige saaredes. Gen. Freitag fortsætter endnu sine Operationer. Ved Sundscha angreb Oberst Slapzoff et Tschetschenzerne tilhørende Landskab. Med 200 Kosakker, 6 Compagnier Fodfolk og noget Artilleri stormede han Flækken Umachan Jurt, som kun var svagt besat af Fjenden, der var rykket ud imod Gen. Freitag. Flækken blev lagt i Aske og 22 Fanger faldt i Russernes Hænder. Russernes Tab var høist ubetydeligt, kun 2 Officierer og 6 Menige bleve saarede.
Viborger Samler, 1848-02-03
Schweiz. Obersterne Ziegler, Donats og Burckhardt have erholdt deres Demission. Flere andre Stabs officierer ere ligeledes entledigede.
Viborger Samler, 1848-02-03
Fra Bern meldes under 23de Jan., at Landdagen har udstedet en Afskedsproclamation til den tappre Edsforbundshær.
Viborger Samler, 1848-02-03
Neue Zür. Zeit. beretter, at der iblandt Landdagens Medlemmer skal herske stor Forbittrelse over de tre Magters Note, og at Landdagens bestemte Villie gaaer ud derpaa: ikke at vige en Fingersbred fra de Rettigheder, der tilkomme Schweiz som en selvstændig og uafhængig Stat Fra Luzern meldes under 25de Jan., at en ny pavelig Nuntius er ankommen sammesteds, og at den hidtilværende er tilbagekaldt af Paven. Den nye Forfatning er forkastet af Pluraliteten i Canton Schweiz
Viborger Samler, 1848-02-03
Jndenlandske Efterretninger. En Cancelli-Placat er udkommen under 25de Januar, der meddeler en kongelig Resolution af 24de Jan., hvorefter det Kongelige Navnechiffre i alle Tilfælde, hvor der er Brug for samme, skal udføres efter en hosføret Tegning, lig Frederik den Sjettes, kuns med Forandring af Tallet.
Viborger Samler, 1848-02-03
Fra Danneskalden B. S. Jngemann læses nu i den berlingske Tidende af 26de Jan, følgende skjønne Digt i Anledning af Kong Christian den Ottendes Død: Vinter blev det i Danmark, Og hvid blev Danmarks Kind: Sneefuglen fløi med Dødens Bud, Til Borg og Hytte ind. Sneefuglen kom med iiskoldt Bud: Kong Christians Lys er slukt - Brustet er hans Hjerte, Og Kongeøiet lukt. Herligt Lyset har straalet. Som nu er slukt saa brat: Skjønnere Nordlys saae vi ei. J Nordens Vinternet. Favrere Mand ei Kronen har J fire hundred Aar. - Ak! i Jubelaaret, Faldt Kronen af hans Haar. Hjertet, som maatte briste, For Danmark trofast slog; Aabent det stod for Livets Glands J Konstens Billed=Bog Aabent det stod for Aandens Liv J Toner som i Ord. - Rigest Kongehjerte, Hjemfaldt til tiskold Jord Kongeøiet, som luktes, Var store Tankers Glar Tidt gjennem Glaret vaagne Sjæl Saae Danmarks Fremtid klar. Vaaget har Kongeøiet tidt. J dybe Tankers Raad. - Endt er Drottens Vaagen, Og endt hans Kongedaad! Otte Somre og Vintre. Kong Christian stod ved Stavn Ottende Christians Daad og Ord Skal mindes med hans Navn. Ordet, som stred for Danmark Liv, Europa gjennemklang; Ordet til de Bundne Om frifødt Afkom sang. Vinter er det i Danmark -Men Vaar er i dens Skjød: Stordaad boer i Kong Christians Ord Og ei hans Aand er død. Liflige Somre saae han her - Den største seer han nu Gud hans Sjæl nu glæde. For Jid og Daad og Hul J Præmisserne til Anordningen om Sørgedragten forden høisalige Konge udtaler Hs. Majestæt den Forventning, at alle hans kjære og troe Undersaatter tage Deel med ham og hans kongelige Huus i Sorgen over den afdøde Konge, samt at Enhver, som dertil har Evne og Leilighed til Beviis paa saadan Deeltagelse, klæder sig i Sørgedragt.
Viborger Samler, 1848-02-03
Kammerjunker v. Levetzau nævnes som den der til det russiske Hof skal overbringe Efterretningen om Christian den Ottendes Død. Et Andragende til Kongen om lige politiske Rettigheder, nærmest med Hensyn til Valgloven for de ikke repræsenterede Klasser, er i disse Dage sat i Circulation i Hovedstaden. (Kbhp.) Dhrr. Neergaard og A. David, hvem det er overdraget at lede Forhandlingerne ved den i Mai Maaned d. A. forestaaende Landmandsforsamling i Kjøbenhavn, bekjendtgjøre: at de, i den Overbeviisning, at Kong Christian den Ottendes Død har fremkaldt en Stemning, der ikke kan bringes i Harmoni med det glade Sindelag, der ellers caracteriserer vore Landmandsforsamlinger, og da det tillige ikke synes passende at beramme Forsamlinger af den Natur under den paabudne Landesorg, haabe at have truffet deres Medborgeres Ønske ved den Beslutning at udsætte den i Kjøbenhavn berammede 4de Forsamling af danske Landmænd til Mai 1849." – Det forekommer Fædrelandet, at der hverken i en bemyndigelse til at lede en Forsamling ligger en Berettigelse til at udsætte dens Afholdelse et Aar, eller at der i Landmandsforsamlingens Natur kan være Noget til Hinder for, at den bliver afholdt i Mai d. A. "Det glade Sindelag, der ellers caracteriserer vore Landmandsforsamlinger maatte blive særdeles høirøstet og støiende, hvis det skulde give Forargelse paa en Tid, da Comedier, Concerter og andre offentlige Forlystelser for lang Tid siden igjen ville være begyndte. Dersom de Herrer, der have udstædt denne Bekjendtgjørelse, – mener Fædrelandet, havde betænkt sig nogle Uger, vilde de neppe have seet Mai saa sort. Vi haabe, at den i det Væsentlige bliver ligesaa grøn, som den pleier.
Viborger Samler, 1848-02-03
Tallotteriets Moloch har fordret et nyt Offer. Hos et kjøbenhavnsk Handelshuus har Contoirbudet, der sammesteds havde tjent ærlig og tro i en Række af 16 Aar og i denne Tid indkasseret store Summer, fundet Leilighed til uden hans Foresattes Vidende, at indkræve henved 5,000 Rbd., som han efter Foregivende har bortspillet i Tallotteriet. – Manden er bleven arresteret og den fornødne Undersøgelse indledet. – "Vi vide, ikke – siger Fædrelandet med hvilke Følelser Finantsminister Moltke læser Beretningen om en saadan Ulykke. Ansvaret for, at Lotteriet endnu bestaaer, paa hviler utvivlsomt Hs. Excellence. J Aaret 1841 udtalte Kong Christianden Ottende i de bestemte Udtryk sin Villie om Lotteriets ufortøvede Afskaffelse. Finantsministeren synes at ville indføre denne Reform gradviis, eftersom Collecteurerne døe ud, saalænge der altsaa lever en Collecteur, skal Folket lide under denne Landeplage. Paa denne Maade udfører en Minister i Danmark sin Konges Bud!
Viborger Samler, 1848-02-03
Det nyeste Numer af Børsenhalle (Mandag, den 31te Jan.) meddeler Correspondentefterretninger fra Kiel af 29de og 30te Jan. J Correspondentartiklen fra Kiel af 29de Jan, hedder det: Et Antal Deputerede og andre velbekjendte Mænd fra begge Hertugdommer havde samlet sig idag (d. 29de) i Kiel for at omtale Landets offentlige Tilstande i Anledning af Thronskiftet. Efteren Forhandling af 4 Timer udtalte Forsamlingen eenstemmig sin Anskuelse i den Retning, at der for nærværende Tid (gegenwartig) ikke skulde affattes (erlassen) nogen Adresse til Hs. Maj. Kongen. Dermed gjendrives (werden widersprochen) udentvivl allerbedst de danske Bestræbelser.
Viborger Samler, 1848-02-03
J en Correspondentartikel fra Kiel af 30te Jan. hedder det: Efterat de her igaar samlede Deputerede fra Slesvig og Holsten havde fattet den Beslutning, at der nu ikke skulde fremsendes Adresser for Hertugdømmerne til Kongen, foreslog den af denne Stads Jndvaanere udvalgte Comitee, hvem det var overdraget at udkaste en Adresse, i en idag - den 30te Jan. – afholdt Forsamling, at denne skulde paa sin Side tiltræde hiin Beslutning. Forsamlingen samtykkede, ligeledes eenstemmig, i dette Andragende, og besluttede at udsætte sine Møder (sich zu ver tagen), til Gangen i de politiske Begivenheder maatte gjøre en Sammentræden nødvendig. Præsident v. Scheel, opholder sig her siden den 29de Jan, vi vide ikke hvad han vil her." Paa Sprog overnattede Natten til den 27de Januar 90 Mennesker (30 Passagerer og 60 Søfolk).
Viborger Samler, 1848-02-03
Som vi erfare, har nu Kjøbmand Gaarden i Nibe bekjendt, at have forøvet det sidste, heldigviis mislykkede, Brandattentat. Enhver vil med os, paa hans særdeles agtede Families og Familienavns Vegne, bedrøves ved at see en saadan constateret Forbrydelse nævnet, men det Offentlige har Krav saa at vide, at man engang omsider har formaaet at sætte Dæmning for den Vederstyggelighed, hvoraf Nibe i denne Retning i flere Aar har været hjemsøgt, uden at Forbrydelsen er bleven afsløret. En anden allerede tidligere mistænkt Person, ved Navn Petersen, har ligeledes bekjendt, at have været deelagtig i ommeldte Brandstiftelsesforsøg. (Aalb. Av.)
Viborger Samler, 1848-02-03
Capitelstaxt paa 1847 Aars Afgrøde er sat saaledes for Aalborg Stift: For Vensyssel og Hanherrederne: Rug 4 Rbd. 4 Mk. 5 s., Byg 3 Rbd. 3 Mk. 14 1/2 s., Havre, 2 Rbd. 1 Mk. 5 s. - For Thy og Mors: Rug 4 Rbd. 5 Mk. 12 s., Byg 3 Rbd. 4 Mk. 15 12 s., Havre 2 Rbd. 4 Mk. 3 s. Alt pr. Tønde.
Viborger Samler, 1848-02-03
Ledige Embeder. Gjellerup og Sunds Sognekald i Ribe Stift; gl. Angivelse, 350 Rdlr. - Arninge Sognekald paa Lolland, ny Ansættelse, 241 Rbd. (Opslaaet vacante den 27de Januar).
Viborger Samler, 1848-02-03
Handels-Efterretninger. Londoner-Kornmarkedet, den 26de Januar. Hvede uforandret i Prisen. For god Havre betaltes høiere Priser. De øvrige Kornsorter faste til de sidste Noteringer.
Viborger Samler, 1848-02-03
Kjøbenhavn, den 27de Januar. Jgaar og i Forgaars solgtes omtrent 3000 Tdr. Byg af 111-112 Pd. hollandsk Bægt, at modtage i Sielland til 6 Mk. 8 s. Banco pr. Tde 1200 Tdr. Havre af Faaborg af 82 Pds. Vægt til 5 Mk. Banco, og 2000 Tdr. do. af Landscrona af 8081 Pds. Vægt til 4 Mk. 10 s. Banco pr. Tønde. Paa Torvet vedbliver Tilførslen at være temmelig stor, Prisen paa Hvede er falden paa Torvet omtrent 1/2 a 2/3 Rbd. pr. Tde.; Rug er bleven solgt til 27 Mk. a 5 Rbd.; Byg er faldet omtrent 2 Mk. paa Torvet. (Berl. Td.)
Viborger Samler, 1848-02-03
Ved Avisens Slutning, Kl. 6, manglede den sjællandske Brevpost. - Næste Avis udgaaer imorgen. . . . Forlangt indrykket.) Da Danmarks Konge døde Da sørged Danmarks Folk, Og Kunstens Hal stod øde, Forstummet var dens Tolk; Thi Dødens morke Skygge, Forbunkled Kongesal. Og Sorgen monne bygge. I Hytte som i Hal. Da Malmets Klang mod Himlen, Steg for den tabte Skat, Da stod vi midt i Vrimlen, Saa haabløs og forladt. Men Godhed mildned Trangen, Som banked paa vort Hjem, Og derfor, stiger Sangen. Af Hjertets Dybde frem; Fra Sjælens dybe Gjemme, Vi bringe Tak, Enhver Som bød os Nøden glemme, Og rakte Hjælp os her. Viborg, den 2den Februar 1845. P. Petersen, Skuespiller.
Viborger Samler, 1848-02-03
Døde. Kjøbenhavn: Enkefrue, Kammerherrende Juliane Kirstine v. Hauch, f. Baronesse Holck, 88 Aar; Justitsraad Frederik Hansen, 71 Aar; Præsteenke Christiane Bolette Markussen, f. Schow, Tenorist ved den italienske Opera, Pancani; Sophie Emilie Skibsted, 19 Aar; Caroline Charlotte Hegelund, 24 Aar; Adolphine Sophie Johanne Hansen, 24 Aar; Snedkermester Johan Warhuus, 63 Aar; Frederik William Giede. – Farum: Lene Frideriksen, f. Hansen, 42 Aar. Gjørslev Bøgeskov; Anna Ratien, f. Gielstrup, 49 Aar. - Odense: Helene Amalia Bendix. Vesterskjærninge Præstegaard: Sognepræst til Vesterskjærninge og Ulbølle, Christian Hornemann Bredsdorff, 45 Aar. - Horsens, Præste Enken Jnger Marie Levinsen, f. Hørning, 74 Aar. - Petersborg, i Lyngby Sogn, Eier af Gaarden, Mathias Schmidt, 63 Aar. - Süderstapel: Elise Christiane Hagen. - Altona : Dr. J. Fr. Klemm. - Aussenbeymire Oldingen Anders Lanua, 84 Aar.
Viborger Samler, 1848-02-03
AVERTISSEMENTS. Til at hielpe trængende Totalister maa enhver Veltænkende, hvis Evne tillader det, vistnok føle større Tilskyndelse end tilat pleie og vedligeholde Drukkenholtens onde Tilbøieligheder, og det Ønske har derfor paatrængt sig, at oprette en Hielpe kasse for hine, deels ved egen Kraft og deels ved Hielp af det Bidrag, menneskekjærlige Medborgere maatte skjænke i dette Øiemed. De udarbeidede Love for Kassen ville ved et Møde paa Raadhuset den 6te Februar de, Eftermiddag Kl. 4. blive fremlagte og endelig Bestemmelse blive tagen i saa Henseende. Samtlige herværende Totalister indbydes til at overvære dette Møde. Det ordinaire Maanedsmøde vil indtil Videre blive afholdt ovennævnte Tid og Sted, hvor nye Medlemmer kunne blive optagne i Selskabet saavelsom daglig i undertegnede Formands Huus. Afdelingen her i Byen havde i Aaret 1847 en Tilgang af 68 nye Medlemmer og bestaaer for Øieblikket af c. 100. Philipsen, Formand i Viborg for Totalafholdenhedsselskabet, for Danmark.
Viborger Samler, 1848-02-03
Blomsterselskabet. Anmeldelse til Optagelse i Selskabet modtages af Adjunct Hagemann.